VIIENDA KOOSSEISU

OTSUS

Haapsalu,								26. mai 2006 nr 58

Üldplaneeringut muutva detailplaneeringu
algatamine (Niine tn 17, Haapsalu)

Planeering algatatakse Quattro Invest OÜ (asukoha aadress Vabaõhumuuseumi tee 511-28, Tallinn) taotluse alusel. Algatatava planeeringu eesmärk on planeerida Niine tn 17 asuv endise sauna krunt äri- ja korterelamutemaaks, määrata krundile vastav ehitusõigus ja arhitektuursed hoonestustingimused. Sellega muudetakse kehtivat planeeringut, millele vastavalt on antud kruntide sihtotstarve ”ärimaa”.
Juhindudes kohaliku omavalitsuse korralduse seaduse § 6 lg 1, § 22 lg 1 p 31, § 23, planeerimisseaduse § 10 lg 5, Haapsalu põhimääruse § 12 lg 1 p 32, § 62 ja haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev Niine tn 17, Haapsalu detailplaneering.

2.	Kinnitada detailplaneeringu lähteülesanne vastavalt lisale 1.

3.	Linnavolikogu kantseleil teha otsus teatavaks Quattro Invest OÜ-le (Vabaõhumuuseumi tee 511-28, Tallinn) otsuse koopia saatmisega posti teel.

4.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

Lisa 1
Haapsalu Linnavolikogu
26.05.2006 otsusele nr 58

Niine tn 17 detailplaneeringu
LÄHTEÜLESANNE

Planeeringu tellija: Haapsalu Linnavalitsus
Lähteülesanne kehtib: kaks aastat
Ülesande koostamise alus: planeeringu algatamise ettepaneku tegija Quattro Invest OÜ taotlus, reg nr 7-1.3/2271.

1. Planeeringu eesmärk
Detailplaneeringu eesmärgiks on Niine tn 17 asuv ärikrunt planeerida äri- ja korterelamute maaks. Planeeringuga määratakse krundi ehitusõigus, arhitektuursed tingimused, haljastuse põhimõtted, kommunikatsioonide asukohad, parkimiskorraldus.

2. Andmed planeeritava maa-ala kohta
Planeeritava ala, pindalaga ca 5500 m2, asub Haapsalus, Niine ja Nurme tänava nurgal. Niine tn 17 krundil asuvad endise saunakompleksi hooned (pesumaja, kõrge korstnaga katlamaja ja alajaam), mida on väikeses mahus ümber ehitatud ja kasutatud kaupluse ning baarina.
Planeeritava krundi andmed:
1)	katastritunnus 18301:010:0016, kinnistu nr 2000532/20005, pindalal 4349 m2, sihtotstarve 100% ärimaa, omanik Quattro Invest OÜ.

3. Varem koostatud planeeringud
3.1 Haapsalu linnas üldplaneeringuna kehtiva RPI Eesti Projekt 1987 töö nr A 1104-85/87 “Haapsalu linna ja kuurordi generaalplaani korrektuur” kohaselt on maa-ala ette nähtud ühiskondlike hoonete maaks saun-pesumaja tarbeks.
Koostamisel olevas Haapsalu linna üldplaneeringus on tehtud ettepanek planeerida Niine tänava äärde segafunktsioon (äri- ja korruselamutemaa), suurima korruselisusega 4. Algatava detailplaneeringuga saab teha ettepaneku muuta kehtivat üldplaneeringut ja kavandada krundile segafunktsiooniga maakasutuse sihtotstarve.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500, millele on kantud kehtivate maakasutuste piirid, olemasolevad ehitised, kõrghaljastus, tehnovõrgud.

Planeeringuga esitada
4.2	Olemasoleva olukorra iseloomustus. Esitada planeeringualale ulatuvad kitsendused.
4.3	Võttes arvesse olemasolevat situatsiooni esitada planeeritava krundi ehitusõigus:
- krundi kasutamise sihtotstarbed: korruselamumaa, ärimaa;
- hoonete lubatud suurim arv krundil: määrata planeeringuga (s.h lammutatavad, rekonstrueeritavad, uued hooned);
- suurim lubatud ehitusalune pindala: määrata planeeringuga;
- hoonete lubatud suurim kõrgus (katuseharja absoluutkõrgusena, lamekatuse korral parapeti kõrgusena);
- hoone 0.00 sidumine;
- krundi hoonestusala piiritlemine;

4.4	Arhitektuurinõuded ehitistele:
- korruselisus: Niine tänava äärne hoonestus kuni 4, Haava tänava äärne kuni 3;
- ehitiste katusekalle või selle vahemik: määrata planeeringuga;
- kohustuslik ehitusjoon: määrata tänava suhtes;
- katusekatte ja välisviimistluse lubatud materjalid: määrata planeeringuga.

4.5	Haljastuse ja heakorra põhimõtted:
- kruntide piirded;
- haljastuse põhimõtted; krundi hoonestamata pinnast peab vähemalt 40% olema haljastust;
- vertikaalplaneerimise põhimõtted (arvestades piirkonna eripära kaaluda krundi kirdepiiri kindlustamist tugimüüriga), vertikaalplaneeringuga vältida krundi sadevete juhtimist oluliselt madalamal asuvatele naaberkruntidele.
- pinnakatted.

4.6	Liiklus- ja parkimiskorraldus:
- kruntide planeeritud kasutusotstarbele ja hoonestusele vastav parkimislahendus omal krundil;
- krundile pääsu asukoht ja /või piiri osa kust kohast väljasõidu rajamine on keelatud;

4.7	Tehnovõrkude ja –rajatiste asukohad:
- anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, küte, elektrivarustus, sidevarustus, välisvalgustus, tuletõrje hüdrandi paiknemine);

4.8	Keskkonnatingimused planeeringuga kavandatu elluviimiseks: lahendada jäätmekäitluse korraldamine.

4.9	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h. trasside servituudid.

4.10	Kuritegevuse riske vähendavad nõuded ja tingimused: lahendada vastavalt EV 809-1:2002.

4.11	Kui koostatav detailplaneering ei vasta käesolevas lähteülesandes esitatud tingimustele ulatuses, mis ei muuda lähteülesandes sisalduvaid üldisi seisukohti ning linnavalitsus ja linnavolikogu juhtiv komisjon on muudatustega nõustunud, ei kuulu lähteülesanne muutmisele.

5 Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon (makett või joonised);
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
Detailplaneeringu projekt (paberkandjal ja pdf ning dwg, dxf või dgn failina) esitatakse ehitus- ja arhitektuurigrupile läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
7.1 Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja, linnaarengu ja muinsuskaitse peaspetsialist);
7.2 Lääne-Eesti Päästekeskuselt;
7.3 Pärnu Teedevalitsuse Lääne osakonnalt;
7.4 Lääne maavanema poolt määratud täiendavad kooskõlastused juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, joonised jpg, dxf failina;
-	2 detailplaneeringu põhijoonist.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja arhitektuurigrupp koos planeeringu koostajaga.

9. Detailplaneeringu vormistamine
Maakasutuse sihtotstarbed esitada Eesti Vabariigi Valitsuse 24. jaanuari 1995 määrusega nr 36 kinnitatud “Katastriüksuste sihtotstarvete liikide ja nende määramise aluste kinnitamine” kohaselt.

Lähteülesande juurde kuulub planeeritava ala situatsiooniskeem.